7. ΝΟΜΟΣ υπ’ αριθ.4492 της 31Δεκ.1965/4 Ιαν.1966 (ΦΕΚ Α΄ 1) Περί ευεργετικών μέτρων δια τας παραβάσεις του Τύπου. Άρθρ.1.-1.Θεωρούνται παραγεγραμμένα τα μέχρι της 14ης Νοεμ.1965 υπό του Τύπου και δια του Τύπου πραχθέντα πάσης φύσεως αδικήματα. 2.Καταδικαστικαί αποφάσεις μη εκτελεσθείσαι μέχρι της ισχύος του παρόντος Νόμου, δια των οποίων επεβλήθησαν ποιναί δια αδικήματα περί ων η προηγουμένη παράγραφος θεωρούνται παραγεγραμμέναι. 3.Απολύονται των φυλακών οι εκτίοντες ποινάς δι’ αδικήματα περί ων η παρ.1 του παρόντος άρθρου. Την απόλυσιν διατάσσει ο Εισαγγελεύς Πλημμελειοδικών του τόπου της κρατήσεως. 4.Πάσα αμφισβήτησις περί την εφαρμογήν όλων των διατάξεων του παρόντος άρθρου λύται αμετακλήτως υπό του Συμβουλίου των Πλημμελειοδικών του τόπου της κρατήσεως ή της κατοικίας του καταδικασθέντος ή κατηγορουμένου. 5.Εις την υπό του παρόντος θεσπιζομένην παραγραφήν δεν συμπεριλαμβάνεται το υπό του άρθρ.369 παρ.2 του Π.Κ. προβλεπόμενον αδίκημα. Άρθρ.2.-1.Οφειλόμενοι υπό των ημερησίων και μη εφημερίδων και περιοδικών δασμοί λόγω άρσεως της ατελείας του υπ’ αυτών χρησιμοποιουμένου δημοσιογραφικού χάρτου, καταγνωσθείσης υπό δικαστικής αποφάσεως δι’ αδίκημα, όπερ κατά το προηγούμενον άρθρον παραγράφεται, δεν οφείλονται, κηρυσσομένης παραγεγραμμένης και απεσβεσμένης της απαιτήσεως του Δημοσίου ως προς τους δασμούς, τους φόρους, τα τέλη, τα δικαιώματα ή πρόστιμα. 2.Παραβάσεις των περί επιφανείας και ανωτάτου ορίου εκτυπώσεως φύλλων εφημερίδων και περιοδικών διατάξεων του άρθρ.27 του Α.Ν.1092/1938 «περί Τύπου» και του άρθρ.3 παρ.2, 3 και 4 του Α.Ν.582/1945 «περί χορηγήσεως χάρτου εις τον Τύπον», ως αύται ετροποποιήθησαν δια μεταγενεστέρων Νόμων, κηρύσσονται παραγεγραμμέναι και δεν οφείλονται δασμοί, φόροι, τέλη, δικαιώματα ή πρόστιμα. 3.Αποφάσεις διοικητικών Αρχών ή διοικητικών Δικαστηρίων αφορώσαι τας ανωτέρω παραβάσεις, μήπω εκτελεσθείσαι καταργούνται, αι δε τυχόν εκκρεμούσαι ενώπιον αυτών υποθέσεις κηρύσσονται παραγεγραμμέναι και ουδείς δασμός, φόρος, τέλος, δικαίωμα, ή πρόστιμον επιβάλλεται. (Αντί της σελ. 318,03) Σελ. 318,03(α) Τεύχος 554-Σελ.69 Γενικές διατάξεις για τον τύπο 18.Τ.α.6-7 Άρθρ.3.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 